**Referat fra møte i styret for Sandnes Idrettsråd**

Dato: 19.01.2022 kl. 19.00 – 21.00

Hvor: Bogafjell-hallen

Til stede: Paul Hetland, Siv Janne Aarrestad, Hilde Moss Thorsen, Mathias Stene, Pål Thornes, Karianne Stoltenberg, Sivert Bratten, Sølvi Rabben og Kjetil Sigurdsen

Forfall: Ingen

Dessuten møtte: Odd Willy Støve fra Sandnes kommune og daglig leder Kåre Strand.

Under sak 1 møtte fra Norges Ishockeyforbund, Region SørVest:

Styreleder: Bjørn Berland

Daglig leder: Bjørn Stanley Ims

Rådgiver Ishall: Jan Arild Sørbø

Møtet ble ledet av Paul Hetland.

|  |  |  |  |
| --- | --- | --- | --- |
| Sak nr | | Behandlet | Ansvarlig |
| 1/22 | | **Presentasjon fra Norges Ishockeyforbund, Region SørVest**  Styreleder Berland innledet med å orientere om organiseringen av arbeidet med ishockey i regionen.  Bjørn Ims orienterte deretter om forbundets og regionens arbeid og målsettinger.  Jan Arild Sørbø presenterte et konsept for bygging og drift av ishall som Sandnes kan benytte i det videre arbeidet med realisering av en ishall. |  |
| 2/22 | | **Rapport fra arbeidsgruppene**     1. **Folkepulsen** Siv Janne orienterte. Avtale med Idrettskretsen og Sandnes kommune er inngått, og midlene (650 000) for 2022 er lyst ut. Rapport for 2021 er utarbeidet.   **b. Treningstider**  Søknadsmulighet for treningstid i ny hall i Julebygda lyses nå ut.   Gjelder fram til sommeren.   1. **Reklameavtaler på kommunale anlegg**   Intet nytt, men arbeidsgruppa vil ta en runde til hallene i løpet av våren. |  |
| 3/22 | | **Politisk kontakt**  Paul og Kåre orienterte fra møte med ordfører/varaordfører og om de utsendte dokumentene. |  |
| 4/22 | | **Årsmøtet 2022**  **Vedtak:**  Sted: Årsmøtet arrangeres på Hotell Residence  Tore Christiansen inviteres som innleder |  |
| 5/22 | | **Rogaland idrettskrets ting 2. april (med seminar den 1. april)**  Kandidater til styret i RIK meldes til Kåre i løpet av helga.  Forslag til tinget koordineres med de andre idrettsrådene på Nord-Jæren. |  |
| 6/22 | | **Planprogram Aktive Sandnes – uttalelse**  Enstemmig vedtak:  Sandnes Idrettsråd har ingen merknader til det fremlagte forslaget til planprogram for revisjon av Aktive Sandnes. Idrettsrådet er innstilt på å bidra aktivt i arbeidet med revisjon av planen. |  |
| 7/22 | **Frivillighetens år - status**  Kåre Strand orienterte.  Idretten er tiltenkt en betydelig rolle i fellesarrangement en lørdag i oktober med tema «Folkehelse».  Saken tas opp igjen på neste styremøte. | |  |
| 8/22 | **Nytt fra kommunen**   1. Årsplan for administrasjonen liger nå ute på kommunens hjemmesider. UMT-sak 3/22   <https://opengov.360online.com/Meetings/sandnes/Meetings/Details/17684982>   1. Spillemiddelsøknaden er sendt inn. Høyere søknadsbeløp fra Sandnes enn noen gang før. 2. Parkeringssituasjonen ved Sandneshallen er blitt betydelig forverret grunnet ombygging/tilbygg ved Sandve skole. Blir trolig betalingsparkering for lengre opphold. 3. Politisk ledelse har bedt administrasjonen vurdere om Forus sportssenter kan bygges om til arrangementsarena for ballidretter. Odd Willy presenterte administrasjonens vurderinger, og styret gav følgende uttalelse:   *«Idrettsrådets holdning er at en ny idrettshall beregnet for toppidrett må realiseres med de kravene som gjelder for de ulike idrettene som skal arrangere sine kamper i hallen.*    *Idrettsrådet mener det er uheldig og ikke ønskelig å gjennomføre et prosjekt på FSS som vil reduserer treningsflater i regionen og med det gjøre den mindre egnet for avvikling av breddearrangement.*    *Det er videre et ønske at en arrangementshall for toppidretten i Sandnes lokaliseres i egen kommune.*    *Med tanke på tidsperspektivet anbefaler idrettsrådet at kommunen jobber videre med hallprosjekt i forbindelse med reguleringsarbeidet på stadion. Idrettsrådet ser at realisering av en storhall på Brueland vil ha et for langt tidsperspektiv for å løse det som idrettsrådet i dag ser på som det mest prekære behovet for å løse idrettens behov i Sandnes.»* | |  |
| 9/22 | **Eventuelt**  Tidspunkt for møte med klubbene som har sin aktivitet på stadion ble etterlyst. Siv Janne følger opp. | |  |

Referent: Kåre